stanford-oval/wikipedia huggingface dataset:
צ'אק רוב
הערות שוליים

↑  Ancestry of Laura Lane Welch, באתר wargs.com (באנגלית)
↑  באז מקליין, Former Senator, Schar School Policy Professor Chuck Robb Tapes Video Interview for Mason Archives, באתר George Mason University News‏, 2 ביולי 2019 (באנגלית)
↑  וושינגטון פוסט, Members of Congress / Chuck Robb, מאורכב בתוך אתר Wayback Machine (באנגלית)
↑  דוויין ינסי, צ'אק רוב, באתר אנציקלופדיית וירג'יניה, 8 בינואר 2010 (באנגלית)
↑  אריק שמיט, THE 2000 CAMPAIGN: A VIRGINIA RACE; Democratic Senator Is in Fight of His Political Life, באתר הניו יורק טיימס, 3 בנובמבר 2000 (באנגלית)
↑  AP‏, Robb denies sex, admits massage, כתבה בעיתון Toledo Blade‏, 27 באפריל 1991 (באנגלית)
↑  לארי ג'. סאבטו, Senator Charles S. Robb and Tai Collins – 1991, באתר וושינגטון פוסט, 27 במאי 1998 (באנגלית)
↑  ב. דורמונד אייוורס ג'וניור, Jury Declines to Indict Robb in Taping, באתר הניו יורק טיימס, 13 בינואר 1993 (באנגלית)
↑  Nation IN BRIEF : VIRGINIA : Wilder-Robb Feud Heats Up Over Tape, באתר לוס אנג'לס טיימס, 10 ביוני 1991 (באנגלית)
| --- | --- |
בקרת זהויות :  NLI: 987007337295805171  GND: 1175914150  ISNI: 0000 0000 2381 1990  LCCN: n83014028  NARA: 10568094  US Congress: R000295  VIAF: 77682673   WorldCat (עם VIAF): 77682673 
חתונתם של רוב ולינדה בירד ג'ונסון, 9 בדצמבר 1967
דיוקן של רוב מימיו בסנאט
הסנאטור רוב נואם בטקס חניכת נושאת המטוסים "USS Arleigh Burke" מסדרת המשחתות ארלי ברק, 1991
לטריזם

לטריזם (Lettrism או Letterism) היה זרם באמנות ששאף לזקק את האולטרה-מינימליזם לצורתו הפשוטה והטהורה ביותר.
על פי ז'אן-פול קורטה (Jean-Paul Curtay) בספרו "השירה הלטריסטית", שהופיע בפריז בשנת 1974, הלטריזם נוצר ברומניה, בשנת 1942, על ידי איזידור איזו, שהיה באותה עת בן 16 בלבד.
הלטריסם נמנע ומסתלק מרצון משימוש במילים ככלי לביטוי העצמי. ומעדיף להתחבר ולבטא את עצמו דרך שימוש באונומטופיה, ובפיוט שנשמע מאחורי מהמילים.
הלטריזם היא אמנות המבוססת על הארגון של אותיות וסימנים, אשר מציע לכל רכיב (טקסט, תמונות, חפצים ...) מעבר למשמעות המיידית, כמו תמיכה ופיתוח של עובד נפש טהורה, דמיוניים או בלתי נתפסת, המבוסס על התערבויות יצירתיות, נפשית או הטון.
אפשר לומר שהלטריזם מבוסס ושואב את הבסיס הרעיוני שלו ממקורות יהודיים שכן מייסדיו למעשה היו יהודים.
איזידור איזו ששם משפחתו הוא למעשה גולדשיין נולד ברומניה והתחבר בפריז לאומנים נוספים ביניהם רוברדהי (Roberdhay) שגם הוא יהודי ממוצא אלג'יראי.
הגרעין של הלטריזם מקדש את השימוש באותיות מאשר את המילים ועושה העדפה מתקנת וכבוד לאות הכתובה מאשר למילה הכתובה. הספרות מקדשת את המילה הכתובה והלטריזם את האות הכתובה.
לפי המסורת היהודית בורא העולם ברא את העולם בצירופי אותיות, מפורסמת יצירתו כביכול של הגולם, שעל פי המסורת יצר המהר"ל מפראג באמצעות שימוש באותיות הקודש. גם הגר"א, לדברי תלמידו ר' חיים מוולוז'ין, התחיל ביצירת גולם, אולם הפסיק לאחר שראה אות משמים.
מקור לזה נמצא אף בדברי הגמרא על מספר אמוראים שיצרו אף הם אדם כל זה מצירופי אותיות [סנהדרין סה:].
הלטריזם בעצם חוזר אחורה לבריאת העולם לוקח בהשאלה את האותיות בהם נברא העולם אלא הפעם לא כדי ליצור את העולם או את הגולם מפראג אלא כדי ליצור את האמנות האנושית.
אבו אבראהים אל-האשמי אל-קורשי

אבו אבראהים אל-האשמי אל-קורשי (בערבית: أبو إبراهيم الهاشمي القرشي, בתעתיק מדויק: אבו אבראהים אלהאשמי אלקרשי; 1 או 5 באוקטובר 1976 – 3 בפברואר 2022), המוכר גם, בין היתר, בכינוי עבדאללה קרדאש, היה הח'ליפה השני של המדינה האסלאמית.
שמו האמיתי היה אמיר מוחמד עבד אל-רחמאן אל-מאולי אל-סלבי, ומעט מאוד ידוע על עברו.
מינויו של אל-האשמי לח'ליפה הוכרז על ידי כלי תקשורת של המדינה האסלאמית ב-31 באוקטובר 2019, פחות משבוע לאחר מותו של אבו בכר אל-בגדאדי. הדעה הרווחת היא ששם זה הוא שם בדוי, וכי זהותו האמיתית אינה ידועה. הכינוי "אל-קורשי" מצביע על שייכות לכאורה לשבט קורייש, שבטו של הנביא מוחמד.
ב-1 בנובמבר 2019, נשיא ארצות הברית דונלד טראמפ טען ברשת חברתית כי ממשלתו גילתה את הזהות האמיתית של אבו אבראהים אל-האשמי.
ב-3 בפברואר 2022, נשיא ארצות הברית ג'ו ביידן אישר כי אל-האשמי התאבד לאחר פשיטה של כוחות אמריקאיים בסוריה. כחודש לאחר מותו, המדינה האסלאמית הכריזה על מחליפו אבו חסן אל-האשמי אל-קורשי כח'ליפה השלישי של הארגון.
הערות שוליים

↑  "تنظيم الدولة الإسلامية يعلن عن خليفة للبغدادي" (בערבית). 2019-10-31. נבדק ב-2019-10-31.
↑  ביידן אישר רשמית את חיסול מנהיג דאע"ש: "העולם הפך לבטוח יותר", באתר JDN‏, 3 בפברואר 2022
↑  "Islamic State Group Names Successor to Al-Baghdadi". NBC Southern California (באנגלית). נבדק ב-2019-11-01.{{cite web}}:  תחזוקה - ציטוט: url-status (link)
↑  Martin Chulov, ‏Islamic State names new leader after death of Abu Bakr al-Baghdadi, Guardian, 31 באוקטובר 2019
↑  לאחר החיסול: דאעש מינה יורש לאל בגדדי, באתר ישראל היום, 1 בנובמבר 2019
↑  "Islamic State names its new leader as Abu Ibrahim al-Hashemi". www.bbc.com. נבדק ב-2019-10-31.
↑  US knows new Daesh/ISIS leader, says Trump, www.aa.com.tr
↑  https://twitter.com/potus/status/1489219116732928004, Twitter
| --- | --- |
בקרת זהויות :  PLWABN: 9811557427705606  VIAF: 20160362610963500669   WorldCat (עם VIAF): 20160362610963500669 
ערך זה הוא קצרמרבנושא אישים. אתם מוזמנים לתרום לוויקיפדיה ו.
וורהאמר 40,000

ערך זה עוסק במשחק מלחמה שולחני. אם התכוונתם למשחק המחשב, ראו .
| --- | --- |

 כללי
 סוגה:  משחק קופסה, קרבות באמצעות מיניאטורות 
 הוצאה לאור:  גיימס וורקשופ 
 
 warhammer40000.com
 
לוגו וורהאמר 40,000
וורהאמר 40,000 (באנגלית: Warhammer 40,000) הוא משחק מלחמה שולחני מסדרת "וורהאמר" המתרחש בעולם בדיוני באווירה גותית. במשחק יסודות רבים של לוחמה מודרנית ובהם לוחמה במבנים פזורים, לוחמת שריון וכדומה. בשונה מ"וורהאמר פנטסיה", קרב הפנים אל פנים הוא יסוד חשוב במשחק.
רקע ועלילת המשחק

המשחק מתרחש בשנת 40,000 לספירה. הגזע האנושי נתון בסכנת הכחדה, אף על פי שהאימפריה שבנה גדולה וחזקה. על מנת להגן על האימפריה יצר הקיסר את נחתי החלל. בעזרתם יצא הקיסר לכבוש את שאר הגלקסיה. בשנת 30,000 בערך, הגיעה האימפריה למשבר בעקבות בגידה, הידועה בשם "בגידת הורוס" (The Horus Heresy) - הורוס, המשנה לקיסר בגד בו ופנה לצד האפל של כוחות הכאוס. הורוס משך אחריו חלקים שלמים של נחתי חלל שהיו תחת פיקודו. הנחתים שנשארו נאמנים לקיסר הגנו עליו מפני הורוס. הקיסר שוגר לחללית של הורוס, ובה נלחם בו קרב עקוב מדם. הקיסר אומנם ניצח והרג את הורוס, אך נפצע קשה. הדרך היחידה לשמור על הקיסר בחיים היא על ידי מערכת תמיכת חיים ייחודית שמכונה "כס הזהב" (The Golden Throne). הדלק שמפעיל את המכונה הוא נשמות בני-אדם, ועל מנת שהקיסר ישרוד מקריב המין האנושי עבורו אלף נשמות ביום.
צבאות האימפריום של בני האדם (The Imperium Of Men) > המשמר הקיסרי

המשמר הקיסרי הוא הארגון הצבאי הגדול ביותר של הגלקסיה, והוא מורכב ממיליארדי בני אדם המגיעים מעולמות רבים ושונים. למרות כוחו האדיר של המשמר הוא נאלץ להאבק באופן תמידי באויבי האימפריום החפצים להשמידו. בעוד נחתי החלל מורכבים מחיילים שהונדסו גנטית וצבאות אויבי האימפריום מורכבים ממכונות הריגה ביולוגיות וחייזרים רצחניים, המשמר הקיסרי מורכב מבני אדם פשוטים לבושים בשכפ"צ ונושאים רובי לייזר. כוחו של הצבא הקיסרי טמון במסה הגדולה של הלוחמים אותם הוא מנחית בשדה הקרב. ישנם כמה משמרים קיסריים עיקריים-
המשמר הקיסרי של קאדיה - קאדיה הוא עולם הממוקם בפתח של "עין הטרור" (מעין חור שחור). קאדיה מונע מכוחות הכאוס של "עין הטרור" לצאת אל האימפריום החוצה. חיילי המשמר הקיסרי של קאדיה נחשבים לממושמעים ביותר מתוך חיילי המשמר והם משמשים דוגמה לכל שאר צבאות המשמר.
המשמר הקיסרי של ולהאלה - וואלהלה הוא עולם קרח סחוף רוחות וסופות שלגים. לוחמי ולהאלה נאמנים מאוד ומקריבים עצמם למען המטרה של הגנת האימפריום. הלוחמים הוולהאלאים נחשבים ללוחמים אשר מקדישים את עצמם לקיסר ולמטרה שלהם - להגן על האימפריום. הדרך היחידה להשתלט על מוצב של המשמר הקיסרי של וואלהאלה היא להשמיד את הכוחות המאיישים אותו לחלוטין. המשמר של וואלהאלה עושה שימוש נרחב בכלי ארטילריה ובכוח אש רב.
הלוחמים המדבריים של טאלרן - טלארן הוא עולם מדברי ולוחמי טלארן הם למעשה לוחמי גרילה. הסיבה למראה הנוכחי של טאלרן היא הפצצת נשק כימי שעבר הכוכב, הפצצה שגרמה גם לקרינה בלתי פוסקת שמאלצת את אנשי טאלראן לעטות בגדים רבים. המומחיות של לוחמי טאלרן היא בפעולות "פגע וברח" ובפעולות גרילה אחרות.
משמר הברזל של מורדיין - המשמר של מורדיין הוא מן המשמרים הממושמעים והמאומנים ביותר מבין עולמות המשמר. מורדיין הוא עולם בו קיים מחסור חמור במים ובמזון והמשמר שולט ביד רמה על ההסדרים בתחומים אלו.
צבאות האימפריום של בני האדם (The Imperium Of Men) > נחתי החלל

כאמור נחתי החלל (Space marines) הם לוחמים שהונדסו גנטית. לאחר שעברו שתילות איברים, טיפולים כימיים ואימונים פיזיים קשים ביותר, מסוגלים נחתי החלל להילחם ללא מזון ושינה במשך שבועות. כמו כן מסוגלים הנחתים לעכל רעלים, לנשום באוויר מזוהם ולהחלים גם מפציעות קשות ביותר. תכונות אלו הופכות אותם ללוחמים המשובחים ביותר של האימפריום, ולקו הגנה חשוב ומרכזי. בנוסף ליכולותיהם הפיזיות, לנחתי החלל ניתנה הגישה לכלי נשק חזקים ומיוחדים, והם מצוידים בכלי רכב מהמשוריינים והחזקים בגלקסיה. סימן ההיכר של הנחתים הוא "שריון כוח" (Power Armour) המסוגל להדוף את פגיעותיהם של רוב כלי הנשק הקיימים. עוד תכונה חשובה של נחתי החלל היא אמונתם הפאנטית בקיסר-האלוהי שמעניקה להם חלק מרכזי מכוחם.
נחתי החלל מחולקים לצבאות קטנים המכונים "פרקים" (Chapters) כאשר כל פרק כולל עד לכאלף לוחמים. כל פרק שונה מהפרקים האחרים בתכונות גנטיות, מראה והתנהגות. בגלקסיה יש כאלף פרקים המפוזרים ברחביה. כל אחד מהם שוכן על כוכב בית שניתן לו. כל פרק הוא צבא עצמאי עם טנקים ומכונות מלחמה משלו ואף ציים של ספינות חלל.
דוגמאות לפרקים של נחתי החלל הנאמנים לאימפריום:
נחתי העל (Ultra marines) - הפרק הכי החזק והמכובד בין הפרקים של נחתי החלל.
זאבי החלל (Space wolves)
המלאכים האפלים (Dark angels)
ידי הברזל (iron hands)
צלקות לבנות
צבאות האימפריום של בני האדם (The Imperium Of Men) > האינקוויזיציה

כוח שמטרתו היא ציד בוגדים, חייזרים, שדים ומפיצים של דברי בגידה. כוחות האינקוויזיציה מונהגים על ידי אינקוויזיטורים - אנשים בעלי אמונה פנאטית בקיסר. האינקוויזיציה מתחלקת לשלושה כוחות לחימה עיקריים:
ציידי השדים (Ordo Malleus) - המתמחים בלחימה באיום הכאוטי, חיסול שדים והריגת העובדים אותם. ציידי השדים משתפים פעולה עם פרק מתמחה של נחתים בשם "האבירים האפורים".
ציידי המכשפות (Ordo Hereticus) - כוח לחימה המתמחה באיתור ובהוצאה להורג של בוגדים ופסייקרים (בעלי יכולות פסיוניות חריגות) אשר הושחתו. ציידי המכשפות משתפים פעולה עם כוח מיוחד הנקרא "אחיות הקרב".
ציידי החייזרים (Ordo Xenos) - כוח מיוחד של האימפריום, המתמחה בלחימה האיום החייזרי. הכח משתף פעולה עם חטיבת-עילית של נחתים הנקרא "משמר המוות" (Deathwatch).
צבאות הכאוס (Chaos Armies)

צבא שנוצר בעת בגידתו של הורוס. הורוס שכנע תשעה פרקי נחתים להצטרף אליו ואל כוחות הכאוס כדי להפיל את האימפריום ואת הקיסר ולשלוט על הגלקסיה. לאחר ניצחון הקיסר בקרב עם הורוס נסוגו לאחור צבאות הכאוס ועצרו ליד "עין הטרור", שם הם מצויים עד היום. כוחות נוספים של נחתי כאוס פזורים בכל רחבי הגלסיה, ועוד רבים נמצאים במערבולת קטנה הדומה לעין האימה ונקראת מיל-סטרום (Maelstrom). תשעת הלגיונות הבוגדים הם:
הלגיון השחור (The Black Legion)
אוכלי העולמות (World Eaters)
ילדי הקיסר (Emperor's Children)
משמר המוות (Death Guard)
אלף הבנים (Thousand Sons)
שליטי הלילה (Night Lords)
לוחמי הברזל (Iron Warriors)
נושאי המילה (Word Bearers)
לגיון אלפא (Alpha Legion)
צבאות הכאוס (Chaos Armies) > אלי הכאוס

אלים אלו משמשים את צבא נחתי הכאוס בוורהאמר 40,000 ובוורהאמר פנטסיה:
קורן (Khorne) - אל הדם, ההרג וחדוות הקרב.
נרגל (Nurgle) - שליט הריקבון, האימה והייאוש.
סלאנש (Slaanesh) - נסיך החושים והאקסטזה.
זינץ' (Tzeench) - משנה הדרכים, הבוגדני.
כל אחד מהאלים מושך אליו מאמינים בדרכים שונות - זינץ' לוחש במוחותיהם סודות של הרס וכוח בלתי משוער, נרגל לוקח אליו את החולים והפצועים תוך כדי הבטחות שווא, סלאנש מפתה בהבטחות לתענוגות אינסופיים וקורן מבטיח טבח גדול לכל אוהבי הקרבות באשר הם. לא רק צבאות הכאוס סוגדים לאלים הללו- יש אלפי כתות, סודיות וגלויות ברחבי הגלקסיה, כך לדוגמה האלאדר הסוגדים לאל סלאנש.
האורקים

אורקים (Orks) - האורקים הם הגזע הברברי ביותר מגזעי החייזרים. צבאם מכסה את שדה הקרב במספרים עצומים של פרטים, והם מחסלים את אויביהם בתאווה לדם שפוך ובאלימות בלתי נשלטת. טבעם הוא פטרייתי והם מתרבים על ידי נבגים. בגלל זה הצליחו האורקים להתפשט באין-ספור מערכות שמש, מספרם אדיר. לאורקים אין עניינים אחרים פרט ללוחמה, והם לא מסוגלים לייצר לעצמם את הטכנולוגיה הנדרשת לפיתוח כלי מלחמה או כל מוצר טכנולוגי אחר. את כלי הנשק שלהם ומכונות המלחמה שלהם הם קנו, או גזלו. המלחמה נמצאת בעורקיהם של האורקים והם לא מסוגלים להפסיק להילחם. צבא האורקים מורכב מכנופיות-מלחמה הכוללות עשרות אלפי לוחמים ומכונות המלחמה שלהם. כנופיות-המלחמה נמצאות תחת פיקודו של אורק גדול במיוחד, אשר מכונה "בוס-המלחמה" (WarBoss). כנופיית מלחמה מתפצלת בדרך כלל לכמה חבורות (Mobs), כאשר כל חבורה מונהגת על ידי אציל-אורקי אשר נקרא "בוס" או "נוב" (Boss/Nob). האורקים מחולקים ל"שבטים" (Tribes), כאשר בכל כוכב שולט שבט אחר. בשבטים שולטים "שרי-מלחמה" (Warlord), שהם בוסי המלחמה האימתניים ביותר, אשר עשו את דרכם לשליטה על בני-מינם. השבטים יכולים להיות מורכבים ממאות פרטים עד לכמה עשרות של אלפים.
בתוך השבטים וכנופיות-המלחמה, ישנן "כתות" שונות, אשר סוגדות לסממנים מלחמתיים שונים, כגון עוצמה, מהירות, שריון וכדומה. הכתות מסמלות את הסממנים העיקריים שאותם השבט מעריץ. על פי רוב סממן משותף לכל השבט. כל שבט אורקים משתייך לכת שונה, ותומך בעקרונות שלה. לעיתים פורצים סכסוכים בין שבטים שונים על בסיס זה. הכתות הן-
Goffs - ה"גופים" נוטים להתרגש יותר מן הקרב עצמו ומהריגוש הנלווה אליו.
Bad Moons - ה"ירחים הרעים" הם סוחרים טובים ורודפים אחרי הכסף והממון.
Evil Sunz - ה"שמשות המרושעות" מעסיקים "מקבויס" (MekBoyz) רבים בצבאם ועל כן הוא מאופיין גם בכלי רכב רבים.
Death Skullz - "גולגולות המוות" ידועים בתאוות הבצע שלהם. הם בוזזים חסרי רחמים לאחר הניצחון.
SnakeBites - "נשיכות הנחש" הם כנופיה נודדת בין כוכב לכוכב כשכל בקשתם היא מציאת קרב.
Blood Axe - "גרזני הדם" ידועים בסמלם - גרזן שמרוח עליו דם. בגלל מזגם החם, הם נמצאים בסכסוך עם שבטי אורקים אחרים.
Kult of Speed - "כת המהירות". מאפיינם המרכזי הוא התאווה למהירות ולכלי רכב מהירים
האגדה אומרת שכאשר יקום אורק אשר יצליח לאחד את כל האורקים תחת אימפריה אחת, הם ישתלטו על היקום כולו, ויצליחו להביס את האימפריום, אויבם העיקרי.
גזעים נוספים ביקום ה-"WarHammer 40K"

טאו (Tau) - גזע צעיר שהתפתח מציפורים והגיע לרמה של מסע חללי רק לפני כמה מאות שנים. הטאו הגיעו להתקדמות אדירה בעזרת אידאולוגיה של "טובת הכלל" שבבסיסה הדרישה מכל פרט בגזע לעשות כמיטב יכולתו למען הגזע. בעלי הברית של הטאו הם הקרוט, גזע דמוי ציפורים ברברי ואוכל נבלות, כמו כן גם כנפי העוקץ מהכוכב ווספיד (Vespid - צרעוני).
האלדאר (Eldar) - אחד מהגזעים העתיקים ביותר בגלקסיה, אשר שלט בעבר באימפריה גדולה אף יותר מזו של האימפריום עוד לפני שבני האדם גילו את נפלאות המסע בחלל. האלדאר ירדו מגדולתם באסון נורא שנקרא בפשטות "הנפילה" (The Fall), אחרי שגאוותם וסיפוק כל צורכיהם השחיתו אותם, עד שמשחיתות זו נולד אל הכאוס Slaanesh. הנפילה הרסה את האימפריה האדירה וזללה את מרבית תושביה. המעטים שנשארו בחיים ברחו אל ספינות סחר ענקיות שנקראות "עולמות מלאכותיים" (Craftworlds), ששם שומרים על נפשותיהם מפני הכאוס באמצעות משמעת ברזל. האלדאר, ללא יוצא מן הכלל, הם גבוהים, זריזים, ויפים בצורה יוצאת דופן, אך דקיקים ושבירים במיוחד. הכוחות הטלפתיים של האלדאר הם החזקים ביותר בגלקסיה, מבט אחד מאחד מהטלפתים האלדאריים יכול להביא למוות מיידי.
האלדאר האפלים (Dark Eldar) - אלדר ששרדו בנפילת הגזע האלדרי, אבל לא ויתרו על דרכיהם. הם נהנים לענות את החלש ולבזוז את רכוש אויביהם. במקום משמעת, הם מגנים על נפשותיהם מפני Slaanesh בכך שמקריבים נפשות וייסורים של אחרים.
הנקרון (Necrons) - הנקרון הם שלדים מתכתיים אשר נוצרו על ידי יצורים אגדתיים בשם "ק'טאן" (C'Tan). הם לא יכולים לתקשר עם הסביבה, לא יכולים למות ומצייתים רק למה שמצווים עליהם הק'טאן. הנקרון התפתחו מגזע עתיק ביותר הנקרא "נקרונטיר". הנקרונטיר נלחמו בגזע "האלדאר". תוצאות המלחמה היו קטלניות מבחינת הנקרוטירים. הגזע ערך הסכם עם הק'טאן - הם מצידם הפכו אותם לבני אלמוות והכניסו אותם לתוך גוף חדש עשוי מתכת, ובתמורה הנקרוטירים, שנקראו בגופם החדש "נקרון", חויבו לעבוד עבורם. הרגש היחיד שמרגישים הנקרון הוא שנאה עזה לכל היצורים החיים בכלל, ולאלדאר בפרט. מלך הנקרון (The Necron lord) יכול לתקן את הנקרונים שנהרגו\נהרסו בקרב, עם כדור בדולח קסום, בעזרתו הוא יכול גם לזמן חיות מתכתיות ואף להפוך לשד ענק.
הטיראנידים (Tyranids) - גזע מפלצתי מגלקסיה אחרת, שהתפתח ומתבסס על טכנולוגיה ביולוגית. הם לוחמי קרבות פנים מול פנים מקצועיים, מתרבים במהירות עצומה בכוורות הענק שלהם ואוכלים כל יצור חי. בדומה לנקרון, גם לטיראנידים יש תודעה קולקטיבית בשם "מוח הכוורת" (Hive Mind). לכל גזע חרקים יש ייעוד שונה בתוך הכלל. יש לציין שלא ידוע היקף גודלו האמיתי של צבא הטיראנידים, וכי הצבאות השונים הנלחמים בגלקסיה הם כנראה רק צי סיור של הגזע. הטיראנידים זרים לגלקסיה שלנו, וייתכן שהם כבר השמידו גלקסיות רבות בדרכם לכאן.
עיבוד טלוויזיוני

בדצמבר 2022, דווח כי אולפני אמזון מפתחים עיבוד טלוויזיוני למשחק בכיכובו של הנרי קאוויל שגם יפיק את הסדרה.
מאיה ברינר

| --- | --- |

 לידה:  23 באוקטובר 1980 (בת 44) ברקלי, ארצות הברית 
 מדינה:  ישראל 
 מקום לימודים:  האוניברסיטה הפתוחה  בית הספר סם שפיגל לקולנוע ולטלוויזיה 
 פרסים והוקרה:  זכתה במעמד רקדנית מצטיינת מטעם משרד החינוך (1998); פרס היצירה מטעם קרן התרבות אמריקה-ישראל על הדואט 'בין המיטה לרצפה' לשנת 2007; פרס גלית רוזן על הסרט 'נקודה עיוורת' (2007); פרס היצירה מחברת 'טבע', לתמיכה ביצירת מחול חדשה (2009); פרס של משרד התרבות ליוצר צעיר במחול לשנת 2010; פרס שר התרבות ליצירת סולו לשנת 2020; פרס היצירה במרחב הציבורי בפסטיבל עכו בשנת 2022.
 https://www.mayabrinner.com/
 
מאיה ברינר (נולדה ב-23 באוקטובר 1980) היא כוריאוגרפית ורקדנית ישראלית.
ביוגרפיה

מאיה ברינר נולדה בברקלי, קליפורניה. בהיותה בת חמש מאיה עלתה לישראל ביחד עם אמה. ברינר למדה בתיכון האקדמיה למוסיקה ולמחול בירושלים. בצבא קיבלה מעמד של רקדנית מצטיינת ובזמן שירותה הצבאי החלה לרקוד ב"קבוצת מחול נעה דר", אחר-כך רקדה ב"עמנואל גת דאנס" ובלהקות מחול עצמאיות נוספות והשתתפה כרקדנית בהפקות בישראל ומחוצה לה. במקביל למדה פילוסופיה ומדע המדינה במסגרת האוניברסיטה הפתוחה (2001– 2004). היא סיימה לימודי קולנוע, במסלול המלא, בבית הספר סם שפיגל לקולנוע ולטלוויזיה (2005–2010). במסגרת סם שפיגל יצרה סרטים קצרים שהציגו בפסטיבלי קולנוע ברחבי תבל.
משנת 2006 ברינר יוצרת עבודות ככוריאוגרפית עצמאית. יצירותיה הועלו במסגרת פסטיבל אינטימדאנס, פסטיבל א-ז'אנר, פסטיבל ישראל, פסטיבל עכו, ופסטיבל הרמת מסך.
כמו כן, יצירותיה הוזמנו לפסטיבלים בינלאומיים בארצות הברית, בגרמניה, בשוודיה, בסין, בסינגפור, באיטליה ובאיים הקנריים. בנוסף, היא הוזמנה לתקופות רזידנסי באנגליה, בצ'כיה ובפולין.
ברינר יצרה כוריאוגרפיה להצגות שונות בתיאטראות "הבימה", "גשר" ו"אורנה פורת", יצרה כוריאוגרפיה לסרטים, לטלוויזיה ולווידאו ארט. ביימה את הקליפ לשירו של רמי פורטיס "בלונדיניות על אוטוביאנקי" (2009) ולשירה של ויקטוריה חנה "22 אותיות" (2015).
משנת 2011 חברה בעמותת הכוריאוגרפים. מלמדת בכפר הירוק במגמת תיאטרון כמורה לתנועה.
אודות עבודות נבחרות

אדומות
היצירה מציגה שלוש נשים אשר משתוקקות לייחוד בעולם של שכפולים, של ייצור תמידי ושל תחרות על דיוק יופי וכוח.
'אדומות' נוצרה לפסטיבל הרמת מסך 2010 ובתמיכת מענק של חברת "טבע". היצירה הוזמנה להופיע בגרמניה, בשוודיה, באיטליה ובארצות-הברית וזיכתה את ברינר בפרס משרד התרבות ליוצר צעיר במחול 2010. כוריאוגרפיה: מאיה ברינר. רקדניות/יוצרות: שני בן-חיים, מור נרדימון, מאיה ברינר. מוזיקה מקורית: יובל מסנר. ליווי אומנותי: נעה דר.
יער
היצירה חוקרת את הניסיון התמידי להשתחרר מדפוסים התנהגותיים ורגשיים. לאורך היצירה אנו נכנסים עמוק יותר ויותר אל תוך היער של התת-מודע. ההתמסרות לצורך המתמשך והאינסופי להשתרר מהדפוסים שמניעים אותנו, הוא אולי מה שמאפשר סוף סוף את הכניעה להם.
היצירה 'יער' עלתה לראשונה בפסטיבל הרמת מסך 2011. 'יער' הוזמנה ב-2012 להופעות באיים הקנארים, באיטליה, בסין ובסינגפור. מאת ובביצוע - מאיה ברינר. עיצוב פסקול ומוזיקה - אורי פרוסט. ניהול אומנותי - תמר בורר.
פירורים
היצירה עוסקת בכוחניות ובהתפוררות והתרוקנות הדימוי של הכוח, באופן שבו אנחנו מושפעים ומשפיעים על המקום בו אנחנו חיים. ארבעה יחידים חוקרים, בונים ומפרקים קודים של התנהגות חברתית בשטח אש.
היצירה עלתה בבכורה בהרמת מסך 2012. כוריאוגרפיה: מאיה ברינר. רקדנים יוצרים: איילה פרנקל, גיל קרר, מור נרדימון, מאיה ברינר. ניהול אומנותי: יורם כרמי. מוזיקה: אורי אבני.
ניסויים בהיפנוזה
יצירה שחוקרת את הקשר בין העין של הצופה לבין המופיע כאקט של היפנוזה. באקט הזה נרקמת מערכת יחסים של אמון והדדיות, פיתוי ומניפולציה ובשאלת יחסי הכוחות - מופיע\צופה - בידי מי נתונה השליטה על האירוע הבימתי.
היצירה עלתה בבכורה בפסטיבל אינטימדנס 2013. כוריאוגרפיה וביצוע: מאיה ברינר. ניהול אומנותי: ענבל יעקובי ורותם תש"ח.
יצירותיה ככוריאוגרפית עצמאית

2006 - יצרה את הדואט 'אין שום דבר סקסי בספונג'ה' שהועלה במסגרת פסטיבל אינטימדאנס בתיאטרון תמונע.
2006 - יצרה כוריאוגרפיה לקונצרט לכל המשפחה מטעם 'התזמורת הקאמרית הישראלית' בניצוחה של טליה אילן.
2007 - יצרה יחד עם אביב איבגי את הדואט ועבודת הווידאו 'בין המיטה לרצפה' שהועלה בזירת הפסטיבל, פסטיבל ישראל. הדואט הוזמן להופיע בפסטיבלים בשנגחאי ובריגה.
2007 - יצרה את הדואט 'מתחת לציפורניים' שהוזמן מטעם תיאטרון תמונע עבור פסטיבל אינטימדאנס 2007.
2009 - יצרה את 'אדומות' טריו לשלוש רקדניות לפסטיבל 'הרמת מסך 2009', בהזמנתה של קבוצת מחול נעה דר. הדואט הופיע בגרמניה, בניו יורק, בשוודיה ובאיטליה.
2010 - יצרה את 'המופע', דואט לשתי רקדניות שהועלה בבכורה בפסטיבל 'הרמת מסך'.
2011 - יצרה את 'יער', סולו בביצועה לפסטיבל 'הרמת מסך 2011'. היצירה הוזמנה לסיורים בסין, בסינגפור, באיטליה, ביוון ובאיים הקנריים במהלך 2012/2013.
2012 – יצרה את 'פירורים' יצירה לארבעה רקדנים לפסטיבל הרמת מסך.
2014 - יצרה את 'ניסויים בהיפנוזה' יצירת סולו בביצועה של ברינר. היצירה הועלתה בבכורה בפסטיבל אינטימדנס בתיאטרון תמונע.
2017 - יצרה את 'וריאציות על מרחק', דואט באורך מלא לרקדנים רוני חדש וגלבוע אגר. הדואט עלה כהפקה עצמאית בתיאטרון התיבה. ומאז ממשיך לרוץ בתיאטרון הבית.
2018 - יצרה את 'מדרגות' עבודה תלוית מקום ל-10 רקדנים על גרם מדרגות. היצירה עלתה בפסטיבל בת ים 2018.
2020 - יצרה את 'סולו סלון' יצרת סולו שנוצרה בזמן מגפת הקורונה במטרה להופיע בסלונים והופיע בעשרות סלונים ברחבי הארץ. היצירה זיכתה את ברינר בפרס שר התרבות למופע סולו 2021.
2022 - יצרה את 'עצירה وقوف' - יצירה ל-10 נשים יהודיות וערביות הנפגשות כדי לעצור תנועה ולנתב תנועה מחדש. היצירה עלתה בבכורה בפסטיבל עכו 2022 וזיכתה את ברינר בפרס היצירה למרחב הציבורי.
כוריאוגרפיה לתיאטרון

2010 - כוריאוגרפיה להצגה 'פוסט-טראומה' ב'הבימה', בימוי דדי ברון.
2011 – כוריאוגרפיה להצגה 'הנסיכה איבון' ב'גשר', בימוי משה איבגי.
2011 – כוריאוגרפיה להצגה 'ביקור הגברת הזקנה' ב'תיאטרון הבימה', בימוי אילן רונן.
2012 – כוריאוגרפיה לעבודת וידאו של סיגלית לנדאו, הביתן הישראלי בביאנלה של ונציה.
2012 – כוריאוגרפיה להצגה 'הארוי' ב'תיאטרון גשר'.
2012 – כוריאוגרפיה להצגה 'אקסודוס' ב'תיאטרון אורנה פורת'. בימוי דדי ברון.
2014 - כוריאוגרפיה להצגה 'game over' ב'תיאטרון הנפש'. מחזה ובימוי רואי גורמזאנו, רועי צדוק.
2015 - כוריאוגרפיה להצגה 'עשר דקות מהבית' בתיאטרון הבימה. מחזה: מאיה ערד יסעור, בימוי: שי פיטובסקי.
2018 - כוריאוגרפיה להצגה 'רוברטו צוקו' בפקולטה לאמנויות של מכללת סמינר הקיבוצים, בית הספר לאמנויות הבמה, בימוי: עמית זרקא.
יצירות בתחום הווידאו ארט והקולנוע

אני ומי שיכולתי להיות – סרט קצר, בימוי. (השתתף בפסטיבלים: LAGO באיטליה, UKJFF בלונדון, FLYING BROOM באנקרה, MIS ME BINGA בקמרון, KIN פסטיבל סרטי נשים בארמניה.) 2010.
בלונדיניות על אוטוביאנקי – בימוי הקליפ הרשמי לשירו של רמי פורטיס. 2009.
'הצד הפנימי החוצה' - עבודת וידאו-אינסטוליישן, הוזמנה עבור פסטיבל א-ז'אנר 2008 בתיאטרון תמונע.
בימוי וכוריאוגרפיה לקליפ '22 אותיות' של היוצרת ואמנית הקול ויקטוריה חנה. 2015.
'הגוף הזוכר' מיצב אינטראקטיבי המשלב תנועה בשיתוף יואב כהן ורועי קרמר. עלה לראשונה בפסטיבל פרינטסקרין 2015 והציג בגלריה מקום לאמנות, ובמוזיאון רמת גן.
פרסים ומלגות

1998 - זכתה במעמד רקדנית מצטיינת מטעם משרד החינוך.
2007 - זכתה בפרס היצירה מטעם קרן התרבות אמריקה-ישראל על הדואט 'בין המיטה לרצפה'.
2007 – זוכת פרס גלית רוזן על הסרט 'נקודה עיוורת'.
2009 – זכתה בפרס היצירה מחברת 'טבע', לתמיכה ביצירת מחול חדשה.
2010 – זכתה בפרס של משרד התרבות ליוצר צעיר במחול.
2012 – זכתה במענק מעיריית ת"א וקרן רבינוביץ' לתמיכה בהעלאת מופע במרחב ציבורי.
2020 - זכתה בפרס שר התרבות ליצירת סולו.
2022 - זכתה בפרס היצירה במרחב הציבורי, פסטיבל עכו.
זוכה לתמיכה שוטפת מטעם מנהל תרבות המחלקה למחול, ולמענקים מטעם קרן רבינוביץ, מפעל הפיס ומשרד החוץ, קשתו"ם.
עברית קשה שפה

| --- | --- |
 סינגל בביצוע יוסי בנאי, רבקה מיכאלי
 יצא לאור:  1973 
 סוגה:  זמר עברי 
 שפה:  עברית 
 אורך:  6.01 דק' 
 כתיבה:  דן אלמגור 
 לחן:  יאיר רוזנבלום 
 
"עברית קשה שפה" הוא פזמון שכתב דן אלמגור, הלחין יאיר רוזנבלום וביצעו רבקה מיכאלי ויוסי בנאי, ויצא לאור בשנת 1973.
רקע

השיר בוצע כדואט של מיכאלי ובנאי. הם מגלמים עולים חדשים שלומדים באולפן ללימוד עברית ומתקשרים ביניהם בעברית משובשת.
אלמגור כתב את השיר בעקבות מפגש עם חבר עולה חדש מארצות הברית, שציין בפניו שבאולפנים ללימוד עברית שבהם לומדים יחד עולים מאותה ארץ מוצא, הלימוד פחות יעיל כיוון שהם מרבים לתקשר בשפת אמם, לעומת אולפנים בהם לומדים עולים מארצות שונות, אשר נאלצים לתקשר ביניהם בעברית בלית ברירה. אלמגור החל לכתוב שיר שעוסק בשני עולים חדשים (גבר ואישה) המשוחחים ביניהם בעברית, אך משבשים את חוקי השפה. השיר מדגיש את הקושי של גיבוריו לשוחח בעברית תקנית, ומספר גם על ההתמודדות עם הביורוקרטיה של הסוכנות היהודית, ועל הרומן המתפתח בין שני המשוחחים, שסופו האופטימי: "מחר לגור לא יותר לבד / אני עם אתה / גם כן אני עם את".
מיכאלי ובנאי ביצעו את השיר במופע הבידור המשותף שלהם "נישואין נוסח גירושין" שזכה להצלחה רבה על הבמות.
השיר דורג במקום הרביעי במצעד הפזמונים השבועי של הגל הקל.
הערות שוליים

↑  מחלקת המוזיקה - הספרייה הלאומית, כך נולד השיר "עִבְרִית קָשָׁה שָֹפָה", בבלוג "הספרנים" של הספרייה הלאומית, 08.01.2018
↑  נחמן בן-עמי, האלופים, מעריב, 28 במרץ 1973
↑  עברית קשה שפה, באתר פזמונט
| --- | --- |
בקרת זהויות :  MusicBrainz work: c855a525-3ea2-4a32-9562-630c2f4e0e40